PATVIRTINTA

Šilalės rajono savivaldybės administracijos

direktoriaus 2023 m. kovo 3 d. įsakymu

Nr. DĮV-160

**ŠILALĖS RAJONO SAVIVALDYBĖS ADMINISTRACIJOS PAJŪRIO SENIŪNIJOS 2023 METŲ VEIKLOS PLANAS**

**Veiklos plano pagrindiniai uždaviniai –**  seniūnijos, kaip savivaldybės administracijos struktūrinio padalinio – filialo veikla padedanti savivaldybės administracijai įgyvendinti pagrindinius vietos savivaldai keliamus uždavinius: vietinės valdžios efektyvaus ir racionalaus funkcionavimo, viešojo administravimo, viešųjų paslaugų teikimas.

**Veiklos plano pagrindiniai siektini tikslai –** vietos savivaldos stiprinimas seniūnijoje, gyventojų įtraukimas į savivaldybės valdymą, jų pilietiškumo, valstybiškumo, atsakomybės už švarią ir sveiką aplinką ugdymas, bendruomeniškumo, sveikos gyvensenos principų, užimtumo diegimas.

**Bendroji dalis –** Veiklos aplinka, ištekliai ir perspektyvos.

**Veiklos subjektas –** 1800 seniūnijos gyventojai.

**Veiklos objektas –**  Pajūrio seniūnijos teritorija (plotas **–**  11650 ha ), kurioje yra 45 kaimai, iš jų 2 miesteliai ir 3 didesnės gyvenvietės. Veikia 8 įmonės, Pajūrio Stanislovo Biržiškio gimnazija, Šilalės rajono socialinių paslaugų namų Pajūrio paramos šeimai padalinys, Brigados generolo Motiejaus Pečiulionio artilerijos batalionas, UAB „Pajūrio saulės klinika“, 3 bibliotekos, laisvalaikio salė, gaisrinė, girininkija. Vietinių kelių tinklas – 135,03 km.

**Materialiniai ištekliai –** Šilalės rajono savivaldybės tarybos patvirtintas 2023 metų biudžetas, pajamos už savivaldybės būsto nuomą.

**Žmogiškieji ištekliai –** seniūnijos darbuotojai, jų kvalifikacija, 4 seniūnaičiai, 4 kaimo bendruomenių tarybos, seniūnijos gyventojai.

**I. SAVIVALDYBĖS FILIALO – SENIŪNIJOS VIDAUS IR VIEŠASIS**

**ADMINISTRAVIMAS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas  | Data | Atsakingas | Lėšų poreikis Eurais |
| 1 | Gyventojų aptarnavimas, pažymų išdavimas, juridinio fakto patvirtinimas, leidimo laidoti išdavimas ir kt. | Nuolat | Visi seniūnijos darbuotojai pagal pareigybes | 392,00 |
| 2 | Gyventojų registro tvarkymas, gyvenamosios vietos deklaravimas | Nuolat | Vyriausioji specialistė, seniūnė | 171,00 |
| 3 | Žemės ūkio valdų atnaujinimas, paraiškų išmokoms gauti priėmimas, gyventojų ir ūkininkų konsultavimas  | Nuolat | Žemės ūkio specialistė | 0 |
| 4 | Dokumentacijos, archyvo tvarkymas, laikino saugojimo dokumentų parengimas naikinimui, ataskaitų pateikimas, susirašinėjimas su savivaldybės administracija ir kitomis įstaigomis savo kompetencijos ribose | Nuolat | Visi seniūnijos darbuotojai pagal pareigybes | 392,00 |
| 5 | Seniūnaičių ir kaimo bendruomenių pirmininkų veiklos rėmimo išlaidos | I**–** IV ketv. | Seniūnė | 2400,00 |
| 6 | Krūmapjovėms, žoliapjovėms, pjūklams benzinas | II**–**IV ketv. | Seniūnė | 494,00 |
| 7 | Pastatų teisinė registracija ir draudimas; gesintuvų patikra ir lipdukų keitimas; mokesčiai bankui ir kt. paslaugos | I**–**IV ketv. | Seniūnė | 212,00 |
| 8 | Informacinių technologijų prekių ir paslaugų įsigijimo išlaidos.  | I**–**IV ketv. | Seniūnė | 700,00 |
| 9 | Komunalinės paslaugos. Šildymas, elektros energija, vandentiekis ir kanalizacija. | I**–**IV ketv. | Seniūnė | 4800,00 |
| 10 | Transporto išlaikymas. Automobilių „VW Caddy“ ir „VW Transporter“ remontas, atsarginės dalys, techninė priežiūra ir aptarnavimas. | I**–**IV ketv. | Seniūnė | 8000,00 |
| 11 | Ryšių paslaugos.  | I**–**IV ketv. | Seniūnė | 171,00 |
| 12 | Pajūrio seniūnijos soc. būsto Tenenio g. 2 kapitalinio remonto darbai. | I ketv. | Seniūnė | 0 |
| 13 | Lauko suolų, lauko baldų remontas, smulkus patalpų remontas. | I**–**III ketv. | Seniūnė | 2000,00 |

**II. SOCIALINĖ VEIKLA**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Data | Atsakingas | Lėšų poreikis Eurais |
| 1 | Šeimų, kurios gauna soc. pašalpas, lankymas, vaiko pinigų panaudojimo kontrolė.  | Nuolat | Socialinė darbuotoja |  |
| 2 | Analizuoti daugiavaikių šeimų ir kitų paramos reikalingų asmenų padėtį, lankytis šeimose, padėti rasti galimus problemų sprendimo būdus, vertinti asmens ar šeimos motyvaciją ir galimybes patiems spręsti savo socialines problemas. | Nuolat | Socialinė darbuotoja |  |
| 3 | Rūpintis vienišais seneliais, teikti visokeriopą pagalbą visiškos negalios gyventojams. | Nuolat | Seniūnė, socialinė darbuotoja |  |
| 4 | Maisto paketų gavėjų sąrašų sudarymas, paketų išdalijimas. | I**–**IV ketv. | Socialinė darbuotoja |  |
| 5 | Gyventojų užimtumo programos vykdymas (viešieji darbai) | II**–**IV ketv. | Seniūnė |  |
| 6 | Bendradarbiavimas su kitomis įstaigomis, įmonėmis ir organizacijomis dėl pagalbos asmeniui ar šeimai. | I**–**IV ketv. | Socialinė darbuotoja |  |
| 7 | Pagalba vienišiems seneliams, gyventojams su negalia apsirūpinant kuru | II**–**III ketv. | Seniūnė, socialinė darbuotoja |  |
| 8 | Teikti seniūnijos gyventojams informaciją, konsultuoti juos įvairiais socialinio pobūdžio klausimais. | Nuolat  | Vyriausioji specialistė,socialinė darbuotoja |  |
| 9 | Organizuoti visuomenei naudingus darbus | I**–**IV ketv. | Seniūnė, vyriausioji specialistė |  |

**III. KULTŪRA, SPORTAS, ŠVIETIMAS, VEIKLOS VIEŠUMAS**

|  |  |  |  |  |
| --- | --- | --- | --- | --- |
| Eil. Nr. | Renginio pavadinimas | Data | Atsakingas | Lėšų poreikis Eurais |
| 1 | Seminarai – susitikimai su valstybinių institucijų specialistais | I**–**IV ketv. | Seniūnė,seniūnaičiai | 100,00 |
| 2 | Motinos, tėvo dienų paminėjimas | Gegužės**–**  birželio mėn. | Seniūnija, seniūnaičiai, kaimų bendruomenės, kultūros darbuotojas | 270,00 |
| 3 | Stanislovo Biržiškio vardo šachmatų turnyras | Rugsėjo mėn. | Seniūnija,Pajūrio Stanislovo Biržiškio gimnazija | 100,00 |
| 4 | Joninių šventė  | Birželio mėn. | Seniūnija, seniūnaičiai, kaimų bendruomenės, kultūros darbuotojas | 3655,00 |
| 5 | Užgavėnių šventė | Vasario mėn. | Seniūnija, kultūros darbuotojas | 240,00 |
| 6 | Žemdirbių šventė | Spalio mėn. | Seniūnija, seniūnaičiai, kaimų bendruomenės, kultūros darbuotojas | 200,00 |
| 7 | Kalėdinės dovanėlės ikimokyklinio amžiaus vaikams | Gruodžio mėn. | Seniūnija, seniūnaičiai, kaimų bendruomenės, kultūros darbuotojas | 585,00 |
| 8 | Naujametinės girliandos eglutei ir gatvių stulpams | Gruodžio mėn. | Seniūnija | 550,00 |
| 9 | Kaimo bendruomenių vakaronės, valstybinės šventės | I**–**IV ketv. | Seniūnija, seniūnaičiai, kaimų bendruomenės, kultūros darbuotojas | 300,00 |
| 10 | Seniūnijos darbuotojų savišvieta ir profesinių gebėjimų ugdymas dalyvaujant mokymuose bei seminaruose | I**–**IV ketv. | Seniūnijos darbuotojai | 500,00 |
| 11 | Sporto varžybų organizavimas | II**–**III ketv. | Seniūnija, seniūnaičiai, kaimų bendruomenės | 700,00 |

**IV. VIETINIS ŪKIS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Data  | Atsakingas  | Lėšų poreikis Eurais |
| 1 | Seniūnijos kelių priežiūra  | I**–**IV ketv. | Seniūnė | 1500,00 |
| 2 | Kelių priežiūros fondo lėšų įsisavinimas | I**–**IV ketv. | Seniūnė | gavus iš Kelių direkcijos |
| 3 | Kapinių ir teritorijų priežiūra: šiukšlių išvežimas; kapinių priežiūrai reikalingas inventorius; kapinių tvoros remontas; dyzelinas traktoriui VTZ VMTZT 30-69; atsarginės dalys ir remonto darbai traktoriui VTZ VMTZT 30-69, sodo traktoriukui ir traktoriaus šienapjovei. Gėlynų įrengimas ir priežiūra. Medžių, krūmų kirtimo, sodinimo, tvarkymo ir pertvarkymo darbai.  | I**–**IV ketv. | Seniūnė | 5160,00 |
| 4 | Gatvių apšvietimas ir jo užtikrinimas. Autobokštelio paslauga, elektromonterio paslaugos. Šaltas asfaltas, šaligatvių remontas, gatvių apšvietimo lempos, prožektoriai su fotorelėmis, lemputės ir kt. elektros prekės. | I**–**IV ketv. | Seniūnė | 15421,00 |
| 5 | Socialinių būstų remontas, apšildymo sistemų tvarkymas juose | II**–**IV ketv. | Seniūnė | 0 |

**V. ILGALAIKIO IR TRUMPALAIKIO TURTO ĮSIGIJIMAS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Data  | Atsakingas  | Lėšų poreikis Eurais |
| 1 | Traktoriaus su priedais įsigijimas | II ketv. | Seniūnė | 30000,00 |
| 2 | Šluotos prie traktoriaus įsigijimas | II ketv. | Seniūnė | 2500,00 |

Norint įgyvendinti veiklos programoje numatytas priemones, Pajūrio seniūnijai reikia 81513,00 Eur biudžeto lėšų, iš jų turto remontui – 10000,00 Eur, ilgalaikiam turtui įsigyti – 32500,00 Eur.

\_\_\_\_\_\_\_\_\_\_\_\_\_\_\_\_\_

PRITARTA

Seniūnaičių sueigos

2023-02-24 protokolu Nr. 8-8-(1.5)